.
هو : الو
هي : الو ، مرحبا
هو : اهلا ، مراحب
هي : إنتٌ مو ذاك الشايل علم العراق يم نصب التحرير ؟
هو : اي ، منو حظرتچ ؟
هي : اني الي عالجتك من طحت ، گدامك تشوفني ؟
هو :
هلا بنسمة الثورة وعگدت الحاجب
هلا بالسوت وياي الاكثر من الواجب
أعرفچ ، من عراقيتچ التنگط هيل
من إعيونچ العزلن باب الليل
هي :
هلا بالواگف گبالي وكفت الساتر
هلا بالخله گلبي يصيرله شاعر
هلا بهذا السمار الجدحته عيونك
اجيت وارد اگلك بشر ، شلونك ؟
هو : تعالي
هي : اجيت
هو :
إنطيني ايدچ الثورة تريد نعشگها
مثل عينچ نخاف الناس تحسدها
و لفّي العلم فوگ خدودچ الترفات
وضمّي الخصله هاي الطايرة إشعدها
هي :
چا من غيرتك ، گتلهم الصار
چوتني إحرورتك ، من جرحك الثار
تعال وطگ صورنه بساحة التحرير
نحچيها لولدنه من نصير إكبار ❤
.
.
غزل ثوره💜